
DE NI POR ... NI! 



La partopreno de ENA en la 103a UK en 
Lisbono estis surprize fruktedona. Dum 
la tradicia “Movada Foiro” granda 
amaso de UK-partoprenantoj en tro 
malgranda salono kun tro malmulte da 
tabloj interpremiĝis por ricevi informojn 
pri pli ol 120 fakgrupoj. Flanke je flanko 
la standoj de ELF-Arek kaj ENA regalis 
dum pli ol du horoj senpaŭze la 
scivolemulojn per klarigoj, broŝuroj kaj 
eĉ ... dolĉaĵoj. Tio ebligis surloke kaj 
ebligos dum la sekvontaj tagoj varbi novajn membrojn, renkonti fine kelkajn aliĝintojn el 
diversaj landoj, interparoli pri novaj projektoj dum la venontaj Universalaj Kongresoj, ktp, 
ktp. 


ENA sukcesis varbi dum unu semajno ne malpli ol 13 novajn 
membrojn. Inter ili la centan membron, Daniel Gon§alves, 
samtempe la unuan membron el Portugalio. Kia koincido! La 
aliaj novuloj apartenas al Argentino, Germanio, Pollando, 
Litovio, Latvio, Ukrainio, Ĉinio, Japanio, Nepalo kaj 
Senegalo. 

Gravis ankaŭ la kontaktoj kun organizontoj (Loka Kongresa 
Komitato) de la 104a UK en Finnlando (Lahtio 2019) kaj de 
la 105a UK en Kanado (Montrealo 2020). Ambaŭ reagis 
entuziasme kaj petis detalajn informojn kaj strategion por 
eldoni UK-medalon. Dume la redakcio jam sendis al ili 
proponon kun diversaj ideoj kaj rekomendoj. 

Hodiaŭ vi ricevas la lastan numeron de la kvina jarkolekto. Jen do la unua “jarkvino” en la 
historio de “Esperanta Numismatiko”. Ni ne scias, kaj tial ni ŝatus ricevi de vi reagojn, 
proponojn, ideojn, ĉu la aspekto kaj la enhavo de la revuo vere plaĉas al vi ĉiuj. Vi, karaj 
legantoj, decidu do, ĉu ni daŭrigu sekvi la saman vojon aŭ prefere alian. 

Ĉiel, en ĉi numero vi retrovos la konatajn rubrikojn, kun “novaj” numismatikaĵoj en “Moneroj 
& Medaloj”, kontribuaĵoj pri terminaro, pri numismatikaj kaj historiaj aspektoj, tradukitan 
gazetaran artikolon, biografion de medalisto - artisto, anoncon, raporton pri la UK 2018 kaj 
kompreneble ankaŭ superrigardon de korespondado inter ENA kaj ĝiaj membroj. 

Kiel kutime, ni deziras al vi tre agrablan kaj mense pliriĉigan legadon, kiu inspiru vin al 
kontakto kun la redakcio. Dankon! 



Bert 

MONEROJ& MEDALOJ 


Tipo A 1- Esperanto-medaloj 

UMEA - renkontiĝo en Pasvalys 1989 



Lando: Litovio Kvanto: nekonata 

Substanco: argilo Pezo: nekonata 

Mezuroj: 93 x 85 mm Medalisto: nekonata 

Jaro: 1989 Diko: nekonata 

Averso: 

Maldekstre: kvinpinta stelo super terglobo kun serpento (medicinista simbolo) kaj sub tio 
skribo: “UMEA”. 

Dekstre: “RENKONTIĜO DEBALTAJ MEDICINISTOJ PASVALYS 1989”. 



Sub la jarindiko: unu el simboloj de Litovio, tiel nomataj fostoj (kolonoj) de 

Gediminas. Gediminas estis grandduko de Litovio. En la litova lingvo tiu simbolo nomiĝas 
Gedimino stulpai. 


LEA = Litova Esperanto-Asocio 

ENA tutkore dankas sinjoron Povilas Jegorovas, ĉefdeligito de Litovio, pro liaj informoj pri la simbolo. 

Tipo A 1 - Esperanto-medaloj 


68a Universala Kongreso Budapeŝto 1983 



Lando: Hungario 
Metalo: bronzo 
Diametro: 67 mm 
Jaro: 1983 


Kvanto: nekonata 
Pezo: 170 g 
Medalisto: nekonata 
Diko: 7 mm 


Averso: 

Steleto kaj majuskloj “UK” (emblemo de tiu kongreso). 
Sub omamaĵo kun speco de floreto: 1983 BUDAPEŜTO”. 

Reverso: 

Tre larĝa, glata rando. 

Surskribo: 68a 

UNIVERSALA 

KONGRESO 

DE 

ESPERANTO 

Tipo A 1 - Esperanto-medaloj 


Radio Polonia 100 000 



Lando: Pollando 
Metalo: latuno 
Mezuroj: 88 x 65 mm 
Jaro: 1986 


Kvanto: “nur kelkaj” (H. Jankowski) 
Pezo: 166 g 

Medalisto: Janis Strupulis 
Diko: 4 mm 


Averso: 

Sur koverto-forma rektangula medalo: “100 000” kaj en “stampo” vertikale “1986”. 

Poŝta stampo sur la jubilea simbolo de 1987, kvazaŭ poŝtmarko. 

Surteksto: Radio Polonia 

Esperanto-Redakcio 
Varsovio 
Pollando 

Reverso: 

Sur koverto-forma rektangulo supre en stampo vertikale “WARSZAWA” kaj 
tute dekstre poŝta stampo. 

Sube la sigelo de la medalisto. Malkutime por la medalisto: sen jarindiko! 

Rimarko: 

Unu ekzemplero de la tre rara medalo estis donacita kiel premio al Norbert Merkens el 
Germanio, kiu estis la sendinto de la centmila Esperanto-letero, kiu atingis “Radio Polonia”-n. 

Tipo A 1 - Esperanto-medaloj 


L.L. Zamenhof 1859 - 1959 



Lando: Pollando 


Kvanto: “nur kelkaj” (H. Jankowski) 


Metaloj: -latuno 

-bronzumita lat. 
-arĝentumita lat. 


Pezo: latuna: 114 g 

bronzumita: 116 g 
arĝentumita: 117 g 


Diametro: 70 mm 


Medalisto: Jozef Goslawski 


Jaro: 1959 


Diko: 4 mm 


Averso: 

Supre: Esperanto-steleto kun majusklo E. 

Meze: surskribo antaŭ omama fono “OMAĜE AL ZAMENHOF EN LA CENTJARA 
DATREVENO DE LA NASKIĜO VARSOVIO MCMLIX” 

Reverso: 


Granda busto de Zamenhof kaj surskribo ambaŭflanke de la busto: 


LUDOVIKO 

LAZARO 

ZAMENHOF 

1859 


busto 


AUTORO 

★ DE ★ 

ESPERANTO 

1917 



Pri la medalisto Jozef Goslawski, vidu: jk. 3, n-ro 1, p. 13 


Rimarko 2: 

La reverso estis modelo por medalo de la urbo Sosnowiec el la jaro 2002. Vidu: jk. 5, n-ro 3, 
p. 9-10 

bronzita 



arĝentita 

Tipo A 1 - Esperanto-medaloj 


Honora medalo por profesoro d-ro Ivo Lapenna 





Lando: Pollando 
Metalo: kupro 
Diametro: 61 mm 
Jaro: 1984 


Kvanto: nekonata 
Pezo: 63 g 
Medalisto: nekonata 
Diko: 3 mm 


Averso: 

Centre: granda stelo en cirklo kun majusklo “E” 

Ena ĉirkaŭa skribo: “5 nov 1909 5 nov 1984 POLLANDO 

Ekstera ĉirkaŭa skribo: “♦ LA HONORA MEDALO ♦ 

OMAĜE A1 Prof. D-ro.IVO LAPENA” 

Reverso: 


Portreta busto de Zamenhof. 


Supra skribo: 


LUDWIKO ZAMENHOF 



Suba skribo: Julio 28a- 1984 Vschova 

1859 - 1917 

Tute sube: “Memore de A. Racrykowski Cr. Stykowski’ 

Rimarko 1: 


Profesoro d-ro Ivo Lapenna naskiĝis la 5an de novembro 1909 en Split 
(Kroatio). Li forpasis en 1987 en Kopenhago. La medalon li ricevis okaze de 
lia 75a naskiĝdatreveno, la 5an de novembro 1984. 



Rimarko 2: 

H. Racrykowski Cr. Stykowski: nekonataj 


Rimarko 3: 

La medalo estis farita per nekutima tekniko: nek fandverŝita nek stampita kiel kutime, sed 
teksto kaj ilustraĵo estis samtempe surpresitaj! 

Rimarko 4: 

Vschova= Wschowa: pola urbo. 

Rimarko 5: 

Ortografia eraro : “LAPENA” >LAPENNA! 

Rimarko 6: 

Observu reverse la omamaĵon, kiuj estis tipaj por la famega novarta stilo de la unuaj jardekoj 
de la 20a jarcento, kiu nuntempe ree ĝisvivas veran renesancon! 

ASPEKTOJ DE NUMISMATIKO 


Kalkulĵetonoj kaj samspecaĵoj 

Per tiel nomataj kalkulĵetonoj, metitaj sur abakon (horizontala kalkultabulo aŭ -tuko), oni 
kalkulis en Eŭropo dum pli ol kvin jarcentoj. En la franca oni uzis por ĝi la terminon jeton 
(<gectoir / getone / gectoni). Tamen, kiel la angla token, ĝi havas diversajn signifojn, i.a. 
gildĵetono, ludmarko aŭ eniiĵetono. En grandaj magazenoj oni ankaŭ uzis jetons, kiam apunto 
malabundis. 




Nurenberga kalkulĵetono el 1553 kun bildo de abako 


Sur la abakon, garnitan per horizontalaj linioj kun diversaj monvaloroj, oni surmetis ĵetonojn, 
eventuale ŝtonetojn ktp. Tian kalkulilon jam uzis la antikvaj romianoj, sed la kutimo 
malaperis dum la Mezepoko. Tamen ĝi iĝis denove populara, kiam en la 12a jarcento en Italio 
kaj Francio ree ekfloradis la ekonomio kaj la komerco. Ĉirkaŭ la jaro 1600a ĝi denove kaj 
definitive malaperis, kiam oni ekuzis aliajn teknikojn kaj paperon kun skribilo. 


Kalkulĵetonoj kun monereca aspekto, plejofte emisiataj de oficialaj monfarejoj, do unue aperis 
en la 12a jarcento. Ekde la 15a jarcento ne nur Francio sed ankaŭ la 17 provincoj de la 
Malaltaj Landoj produktis la plimulton de tiaj ĵetonoj, kiuj amase disvastiĝis en 
Okcidenteŭropo. En la 16a jarcento Nurenbergo (Germanio) iĝis la nekontestata centro de la 
produktado. Du famegaj nurenbergaj rechenpfennig-fabnkisto} estis la familioj Lauer kaj 
Lauffer. 


Tiaj ĵetonoj estis uzataj ĝis en la 17a jarcento, sekve ili nur aperis kiel t.n. historiaj ĵetonoj aŭ 
specialaj ĵetonoj por kolektantoj en la normala formato aŭ pli etaj kiel ludĵetonoj (ludmarkoj). 

Ekde la komenco aperis kalkulĵetonoj kies monerfiguroj kaj surkriboj aspektis kvazaŭ veraj 
moneroj. Por eviti monfalsadon kaj konfuzon, sur la ĵetonojn oni metis skriban, avertan 
surtekston kiel “JE SVI DE LATON BEL” (“Mi konsistas el bonkvalita latuno”). En 
Nurenbergo la vorto “RECHENPFENNIG” estis eĉ deviga. 

En la daŭro de la historio la originalaj kalkulĵetonoj, antaŭe amase emisiataj, ricevis tute 
novajn aplikadojn. 

Reĝoj kaj aliaj potenculoj donacis ilin al favorataj korteganoj kaj al pastroj. 

Kiam mankis oficialaj moneroj, oni rajtis pagi per tiaj ĵetonoj. Ke multaj el ili regule estis 
uzataj kiel pagilo, pruvas la eluziĝo de multaj elfositaj ekzempleroj. La nura uzo sur abako ne 
povas klarigi tian eluziĝon! 




Numbergaj kalkulĵetonoj el la 16a kaj 17a jarcentoj, elfositaj kaj klare eluziĝintaj, trovitaj en la ĉirkaŭaĵo de Veume (Belgio). 


Krome, ĵetonoj estis eldonataj kun multvariaj aspektoj por satirstile rememori ekzemple 
fiaskajn batalojn de iu ajn nobelo, aŭ ekzemple okaze de la pereo de la hispana armada 
(militfloto) kaj aliaj mokindaj eventoj. Rare ili havis pozitivan mesaĝon, probable por lakei 
iun potenculon. En la lasta fazo de ilia historio ili estis uzataj nur kiel ludĵetonoj por celoj en 
kaj ekster la domo. Tiaj ĵetonoj - kun pli moderna aspekto - eĉ nuntempe ankoraŭ havas 
funkcion. 



Nurenberga ludmarko (Spielmarke) el latuno, el la 19a jarcento. 


En la historio de la Esperanto-numismatiko evidente ne ekzistis kalkulĵetonoj, tamen troviĝas 
kelkaj prapranepoj, nome la du nuraj - ĝis hodiaŭ retrovitaj - aluminiaj konsumadĵetonoj el la 
20a jarcento kun la vorto ESPERANTO (priskribitaj en jk. 2, n-ro 1, p. 9-10). La plastaj, 
diverskoloraj ĵetonoj, uzataj nuntempe en la t.n. Gufujo dum gejunulaj renkontiĝoj, pruvas ke 
ili ankaŭ hodiaŭ havas funkcion kaj valoron (vidu jk. 5, n-ro 3, p. 15-17). 

Fonto :Historische rekenpenningen in de Nederlanden, Wikipedia, 04.08.2018 

• Feuardent, Jetons et Mereaux, Paris 1904-1915 

• Mitchiner, Jetons, medalets & tokens, London 1988-1991 

• Bamard, F.P., The casting-counter and the counting-board, Oxford 1917 

• Gebert, C.F., Die Nŭrnberger Rechenpfennigschlager, “Mitteilungen der Bayerischen 
Numismatischen Gesellschaft” (1917) 74-80 / 80-102 

• Dugniolle, J.F., Le jeton historigue des 17 provinces des Pays Bas, Bruselo, 
1876/1880 

• Encyclopedie van munten en bankbiljetten, Samson, deel 2, S p. 112 

MEDALISTOJ 

14. Riccardo Rossi (1911 -1983) 



Riccardo Rossi naskiĝis kaj mortis en la itala urbo Massa, ĝemela urbo de la germana urbo 
Bad-Kissingen. 

Li estis famega skulptisto kaj tre lerta medalisto. En 1930 li finstudis en la Instituto de Arto 
“Felice Palma” en Massa. Sekve li studis en la Belarta Akademio de Kararo. 

Kiel subleŭtenanto li batalis en Orient-Afriko kaj krome dum la dua mondmilito. 

En 1950 li daŭrigis la studadon en la Arta Akademio de Perugia. Poste li laboris ĝis 1967 kiel 
estro en la Instituto de Arto en Massa. Dum la sepdekaj jaroj li estis profesoro pri skulptado 
en la Akademio de Kararo. 

Li ricevis la ordenojn “Commendatore” kaj “Cavaliere del Cardo”. 

Rossi kreis ankaŭ belegan Esperanto-medalon okaze de jubileo de la ĝemeliĝo de Massa kaj 
Bad Kissingen en 1960. 



Priskribita en jk. 5, nr-o 3, p. 6 

Multan dankon al nia membro Elda Ddrfler pro la informoj pri la medalisto. 


2018/4 


Esperanta Numismatiko 


15 












HISTORIAJ ASPEKTOJ 

La babela turo en la (esperanta) kulturo 


A. Antikvaj ziguratoj 

Laŭ PIV zigurato estas “Grandega turo, kun ŝtupoj, ordinare sep, ĉiu pli malvasta ol la 
malsupra, servinta kiel templo en Babilonio”. 



B. La babela turo 

Jen do instigo por surgrimpi unu el la plej simbolaj mondkulturaj artefaktoj de la homa 
historio. Ĝi estas famega pro la multegaj pentraĵoj, kiuj dum pli ol 2000 jaroj omamis 
templojn kaj preĝejojn, kaj ilustris i.a. manuskriptojn kaj librojn. La kunligita mito estis 
konata dise en Eŭropo el la “Malnova testamento”. 

En la antikva tempo la mito pri la babela turo estis la tiama klarigo de la fakto, ke diversaj 
popoloj kaj kulturoj havas diversajn lingvojn, pro kio la homa specio ne sukcesas efike 
interparoli kaj interkompreniĝi. Tiu sama fakto, konstatebla eĉ por la infano Ludoviko en sia 
naskiĝurbo Bjalistoko, estis instiginta lin por junaĝe ekkompili komunan duan helpolingvon 
por la homaro. 

Malgraŭ la abundo de bildoj kaj ilustraĵoj en la belartoj (ĉefe en la pentroarto) bildoj de 
ziguratoj aŭ de la babela turo mem estas sufiĉe raraj en la ĝeneralaj filatelo kaj numismatiko, 
same en la esperantaj...! 

Belega belga Esperanto-poŝtmarko, eldonita en 1982 okaze de la UK en Antverpeno, inspirita 
de mondfamaj pentraĵoj de la flandra, genia artisto Petro Braegel la Maljuna (1525-1569), 
estas vere unikaĵo, almenaŭ en la katalogoj pri esperantaj filatelaĵoj. 

En la Esperanto-numismatiko ekzistas ĝis nun probable nur unu tiatema artefakto, la belega 
israela medalo el la jaro 2007, kiun ni priskribis en jk. 4, n-ro 2, p. 4. 



Estas strange - eĉ ne klarigeble strange-, ke la temo de la babela turo, kiu tamen estas intense 
ligita al la ideo de la Intemacia Lingvo kiel solvo de la problemo de lingvaj konfuzoj, ŝajne 
apenaŭ ricevis kaj ricevas atenton en la kulturo de Esperantujo. Kial? 

Ĉu ekzistas konfuzo ĉe certaj esperantistoj pri la rolo de Esperanto rilate al la solvo de tiu 
problemo? Ekzistas ja pluraj, kiuj opinias, ke Esperanto ne nur solvu la lingvajn konfuzojn, 
sed ankaŭ helpu detmi, forigi la t.n. babelan turon de la mito, ĉar la kaŭzo de la tiama konfuzo 
estus la kolero de la dio el la “Malnova testamento”, kiu jam antaŭe forpelis el la paradizo 
Adamon kaj Evon pro la malhumileco (aŭ kuraĝo?) de la praparo, kiu ignoris la dian 
malpermeson pluki fmktojn de la “arbo de scienco”. Aliaj, eble pli maldogmemaj 
esperantistoj, volas tamen interpreti la konstruadon kiel simbolon de pli progresema, monda 
komunumo, i.a. pere de komuna lingvo kiel Esperanto. Ili opinias, ke la homaro daŭrigu 
flankenŝovi la dion de la “Malnova testamento”, kiu punis la homan specion, strebantan 
konkeri la ĉielon, kiel faris en multe pli antikva kulturo Prometeo, kiu ŝtelis la fajron de la 
dioj por helpi la homaron, tute kontraŭ la volo de la (grekaj) dioj. 


Daŭrigota 

POR SPUREMULOJ! 


En la arkivoj de ENA troviĝas diversaj fotoj kaj bildoj de esperantaj numismatikaĵoj, pri kiuj 
aŭ pri kies detaloj ni scias malmulte aŭ preskaŭ nenion! Celo de ĉi tiu rubriko estas: rikolti 
per via helpo plejeble multajn informojn por kompili plejeble kompletan katalogon. 


9a enigmo 



Al kiuj (historiaj) personoj apartenas la du inaj vizaĝoj, kiuj eble estas simboloj de la urboj 
Massa kaj Bad Kissingen? 

Sur la kroneto de la maldekstra virino troviĝas la nomo RAKOCZY, nomo de iama fama, 
nobela gento el Hungario. Kial? 

TERMINARO 


Alfabeta listo (15) 


Apunto: etvaloraj moneroj uzataj kiel ŝanĝmono. 

Falpremilo: monerpremilo funkcianta per bloko (de almenaŭ 50 kilogramoj) kun tute sube 
monerstampilo, kiu - post tirlevo -falas sur anticipe metitan metaldisketon. 

Kalkulĵetono: maldika, moneraspekta disketo kun diametro inter 22 kaj 25 mm. El bronzo aŭ 
latuno (okaze de specialaj eventoj foje el arĝento), kiu kiel la bidoj de globkalkulilo estis 
uzata por kalkuli per abako (tabula aŭ tuka). Tre malofte farita ankaŭ el eburo. 

Kalkulmonero: termino por valuto sen konkretaj moneroj, kiel la valutsistemo “spesmilo ” de 
Ferdinand de Saussure. 

Koncentreja mono: t.n. “doma mono”, speciale fabrikita por militkaptitejoj, internigejoj kaj 
koncentrejoj. Kutime papermono, sed ankaŭ aliaj surlokaj pagiloj cirkulis. La celo estis 
malebligi la uzadon de oficiala mono kaj tielfiaskigi eskapprovojn. 

Ludkarteca mono: speco de kriza mono, uzata pro la sufiĉe rezistega materialo. Konataj 
estas ekzempleroj el la iama franca kolonio Kebekio (Kanado, 1685) Krome dum la la 
mondmilito uzitaj en germanaj komunumoj. 

Monernekrozo: malapero de moneroj el la moncirkulado. Eblaj kaŭzoj: kunporto fare de 
eksterlandanoj (ekz. turistoj); perdo ie ajn, refando, materialo por ornamoj, stakado kaj 
forgeso, kelktempa stakado en aŭtomatoj ktp. 

Novjara ĵetono: monero aŭ moneraspekta objekto, mendebla ĉe oficialaj monfarejoj por 
disdonaci okaze de novjaro. 

Numismatika lingvistiko: scienco, kiu studas la lingvokrean povon de mono kaj samtempe la 
originon kaj la evoluon de vortoj kun signifo rilate al mono kaj valoro. 

Potino: alojo konsistanta el variigebla konsisto de kupro, zinko, stano, plumbo kaj arĝento. 
Uzita de la romianoj en krizaj epokoj, porfabriki monerojn kun malaltaj titro kaj valoro. 

Reprezenta monero: monero celanta ne moncirkuladon sed reprezentadajn celojn, ekzemple 
novjarĵetonoj. 

Venusĵetono: en la 16a jarcentoaro de ĉefe nurenbergaj kalkulĵetonoj kun bildo de nuda 
virino, faritaj surbaze de nederlandaj kalkulĵetonoj de ĉ.1488 kun nederlandlingva devizo: 
“Nuda Vero”. 

EL LA GAZETARO 


Lokaj monunuoj kontraŭ transnaciaj entreprenoj 


Komunumaj valutoj, kiuj jam hodiaŭ estas uzataj en diversaj landoj kaj regionoj, por subteni 
sociajn aŭ ekologiajn projektojn, mondvaste ekmarŝus. 


En Belgio aktuale estas fondata neprofitcela asocio: Muntuit. Iu kiu deziras ekzemple lui 
urban ĝardeneton en la kvartalo Raboto de la urbo Gento, rajtas pagi per loka valuto. 

Loka monunuo ŝajnas esti renesanco de mezepokaj monunuoj, kiam ĉiu urbo administris la 
propran valutosistemon. Tamen, la nuntempaj projektoj ŝajnas tute ne utopiaj. 

Du kvartaloj en la universitata urbo Gento jam uzas proprajn valutojn, la tiel nomatajn 
“turetoj”-n kaj “plumoj”-n. Sed, kontraŭe al urbaj valutoj, ili celas realigi ne ekonomiajn sed 
sociajn projektojn. 

Post la komunumaj elektoj en oktobro 2018, la urbo Gento mem emisios propran valuton - 
provizore sennoman -, kiu cirkulos kune kun la eŭro, kaj havos la saman valoron. Tiu urba 
valuto fariĝu konsciigilo, por progresigi la lokan ekonomion. La urbaj “moneroj” estas 
emisiataj de oficialaj bankoj, ĉar la projekto tute ne estas kontraŭleĝa, male. 

La plej grava kialo ja estus laŭdire, ke la profito de la lokaj entreprenistoj estus profunde 
minacata de la kreskanta sukceso de la cifereca komerco, de la transnaciaj entreprenoj kaj de 
la grandegaj ĉenentreprenaroj. 

Por ke urba projekto ne fiasku, gravus krei nur ciferecan valuton. Se oni emisius verajn 
monerojn, ili tre verŝajne malaperus en tirkestoj aŭ en kolektoj de numismatoj. 

Avantaĝo de loka valuto -flanke de la oficiala eŭro - estus i.a., ke tiel estiĝus granda loka 
reto, en kiu la monunuo libere cirkulus kaj tiel stimulus la lokan komercon. 

Ekologia avantaĝo estus la plietiĝo de la “ekologia spuro”: la ĉeno mallongiĝus, ĉar oni evitus 
longvojajn transportojn de varoj. Ĝi ankaŭ stimulus la lokan laborigon. 

Tial la urbanoj gajnus pli da urba valuto, kiujn ili denove povus investi en la propra kvartalo. 
Tiel la cirklo estus fermita! 


Fonto: la belga altkvalita gazeto “De Morgen”, 29.03.2018, p.7, 

30.03.2018, p.2 

Reagoj kaj konversacioj 


RETPOŜTO 

de vi por ni! 


14.07.2018 11:52 


Kara Jozefo! 

Saluton! Mi esperas, ke vi fartas bone kaj havos iom da tempo por ENA. Mi sufiĉe frue sendas 
al vi la korektendan revuon, ĉar mi partoprenos en la UK en Lisbono kaj volas antaŭ mia 
foriro jam dissendi la novan numeron. Do, bonvolu, se eble korekti ĉion kio eskapis al miaj 
okuloj. 

Mi deziras al vi kaj viafamilio agrablajn somerajn feriojn! 

Amike, 

Bert 




23.07.2018 10:17 


103a UNIVERSALA 

11 Karaj individuaj kaj asociaj membroj de ENA! 


de esperanto ■ Dum lci 2018ct Universcilct Kongreso en Lisbono vi kaj ni havos unikajn okazojn 
interkonatiĝi aŭ revidi unu la aliajn. 


Kiel okaze de la 100-jariĝo de la Universala Kongreso en Francio partoprenos ŝultro ĉe 
ŝultro la fllatelista fakgrupo ELF-AREK kaj nia numismata fakgrupo ENA dum la Movada 
Foiro, sabaton, la 28an de julio ekde la 19a horo. Ĉe la ĝemela stando 69 ni atendos vin. 


Dum la UK okazos ankaŭ komuna kunsido, renkontiĝo en la salono Nguyen en la 2a etaĝo, 
ĵaŭdon la 2an de aŭgusto ekde la 15a ĝis 16.30a horoj. Evidente ankaŭ viaj geamikoj, 
gefamilianoj kaj gekonatuloj estos bonvenoj. Venu amase! 


Ni interŝanĝos novaĵojn, ideojn, sugestojn ... pri objektoj kaj la agado de ambaŭ ĝemelaj 
fakgrupoj. Elda Doerfler kaj mi mem tutkore bonvenigos vin kaj restos dum pli ol unu horo je 
via dispono! 


Samideane kaj amike, 


Bert Boon 


Iniciatinto de ENA 

25.07.2018 17:55 


Salutojn! 

Dankon pro la invito. Ni ne povos renkonti unu la alian, ĉar mi ne partoprenos UK-n. Tamen 
mi ĝojus, se vi raportus pri ĝi. Antaŭdankon. 

Elkore kaj amike, 

Adri 

10.08.2018 20:39 

Saluton Adri! 

En la oktobra numero mi raportos pri la agado kaj la rezultoj de ENA. 

Amike kaj numismatike, 

Bert 

11.08.2018 7:58 

Saluton kara Bert! 

Dankon. Ni atendos ankaŭ tiun numeron. Gratulojn kaj multe da sukceso! 

Amike, 

Adri 


☆☆☆☆☆☆☆☆☆☆ 


28.08.2018 09:23 


Saluton, Antoine! 

Kun ĝojo ni bonvenigas vin kiel 105an individuan membron kaj unuan senegalan membron 
de ENA. Baldaŭ vi ricevos la lastan numeron kaj poste senpete la novajn. Se vi deziras ankaŭ 
ricevi en via komputilo (ĝi devas esti sufiĉe forta!!!) la 18 jam aperintajn numerojn, bonvolu 
jese respondi. 

Kie vi legis pri ENA kaj Elf-Arek? 

Ĉu vi konsentas informi viajn esperantajn samideanojn kiel afrika ambasadoro de ENA? 
Multan dankon, se jes! 

Amike kaj numismatike, 

Bert Boon 

28.08.2018 19:53 


Saluton. 

Estas por mi granda plezuro ke vi akceptas min kiel unuan senegalan kaj la cent-kvin-dekan 
membron de ENA. Jes mi konsentas kun volonto informi miajn esperantistajn samideanojn 
kiel afrika ambasadoro. Sed mi ŝatus - kiel vi prave diris - ke vi donu al mi kelkajn informojn 
pri ĉi tiu movado. Mi estas instruisto en elementa lernejo por infanoj de mia urbeto. Atendante 
vian reagon mi deziras al vi bonan vesperon. 

Antoine 


30.08.201813:54 


Saluton. 

Jes mi deziras kiel vi demandis al mi ricevi numerojn sur mia komputilo, sed la problemo 
estas, ke mi ne ankoraŭ havas ĝin. Do por povi konekti, mi devas iri ĉe Cyber Cafe .Tie mi 
aĉetas tempon. Mi estas ankaŭ tre feliĉa esti elektita kiel afrika ambasadoro. Mi tenos miajn 
esperantistajn samideanojn informitaj pri ĉi tiu movado. 

Antoine 


31.08.2018 15:27:15 


Kara Antoine, 

Aldone mi sendas al vi la lastan numeron (jarkolekto5, numero3). Mi volonte sendus al vi 
ankaŭ la jam aperintajn numerojn, sed ili ampleksas 18 numerojn, do entute 510 paĝojn A4. 
Mi pensas, ke la komputilo de la Cyber Cafe ne estas sufiĉe forta, ĉu? Cu vi eble havas alian 
sugeston ? 

Pri ENA vi trovos informojn je la fino de la al vi sendita numero (Varbilo). Se vi ankoraŭ 
havas aliajn demandojn, bonvolu sciigi al mi! 

Amike kaj numismate, 

Bert 


31.08.2018 19:52 

Kiom granda estas mia ĝojo legi viajn mirindajn vortojn kiujn mi ricevis en tre bonegaj 
kondiĉoj kaj kies enhavo estas tre bone kaptita. Kiel vi prave diris la komputilo de la Cyber 
Cafe estas ne sufiĉe forta por ĉi tiu volumeno. Do mi devas pagi por printi tiujn paĝojn, se mi 
intencas havi ilin. Mi estas ankaŭ tre feliĉa pro via sendo pri ENA. Kara kial vi kreis ĉi tiun 
movadon kaj kio estas ĝia celo? 

Antoine 

31.08.2018 22:25 


Kara samideano, kara ambasadoro de ENA! 

Mi esperas, ke vi ankaŭ sukcesis malfermi la aldonon. En la lasta teksto vi povas legi kial mi 
fondis ENA-n kaj kiaj estas la celoj de lafakgrupo. 

Mi esperas, ke iam vi havos propran, fortan komputilon por ricevi ĉiujn numerojn de la revuo 
kaj ke vi povos entuziasmigi aliajn esperantistojn en Senegalo aliĝi al ENA. Fine de oktobro 
vi ricevos la novan numeron! 

Amike kaj numismate, 

Bert ( < Albert) 


03.09.2018 19:45 


Saluton. 

Kiel vi prave diris, mi ankaŭ esperas, ke iam mi havos fortan komputilon kiu kapablos ricevi 
ĉiujn numerojn pri kiuj vi parolis. Kara Bert mi ne scias ĉu vi jam partoprenis en universala 
esperanto-kongreso. Mi intencis en 2015 kiam ĉi tiu grava esperanto - evento devis okazi en 
Francio, sed pro la vizo - afero mi ne ĉeestis. Do mi perdis mian tutan monsumon kiun mia 
esperantista amikino pagis por mi. Mi forgesis unu dokumenton kiam mi pretis meti mian 
vizo-peton al la germana ambasado, ĉar mi devis ankaŭ partopreni en UK Internacia Junulara 
Kongreso en Wiesbadeno. Nun mi estas preparanta por la venonta UK, kiu okazos en 
Finnlando en 2019. Kara Bert, mi kredas ke en la mezo de ĉiu tiu monato mi kunvenos kun 
aliaj senegalaj esperantistaj samideanoj. 

Antoine 




01.09.2018 2:36 


kara : 

Mi konsentas aliĝi al la asocio kaj mi legis la interesan gazeton de ĝi. 

Mia nomo estas Sun Minĝiao (Semio en Esperantujo) 
naskiĝtago : 1964-03-01 

profesio : oficisto de la universitato,respondeculo de Esperanto-Muzeo en Zaozhuang-a 
Universitato 

Ĉu la informo estas sufiĉa ? 

Sincere, 

via Semio 

01.09.2018 23:02:00 


Kara samideano, 

Ni dankas kaj bonvenigas tutkore la Esperanto-muzeon en Zaozhuang-a Universitato kiel 
21an asocian membron de ENA. Ni supozas, ke vi konsentas ankaŭ ricevi la 18 jam 
aperintajn numerojn de “Esperanta Numismatiko ”, por ke la kompleto povu esti je la dispono 
de ĉiu studento de la Universitato. Bonvolu tion konfirmi en via respondo. 

Ni estas scivolemaj ricevi regule informojn pri la agado de via muzeo, precipe pri esperanta 
numismatiko en Ĉinio. 

Ĉu eble en via lando ekzistus aliaj muzeoj, bibliotekoj aŭ universitatoj kiuj interesiĝus ricevi 
nian revuon? 

Amike kaj numismate, 

Bert Boon por ENA 


05.09.201802:47 


kara : 

Kompreneble ni volas ricevi la 18 jam aperintajn numerojn de “Esperanta Numismatiko”.Se 
mi estos libera, mi konigas informojn pri ĉina numismatiko 

Ni kontaktu regule 0 

via Semio 

05.09.2018 10:11 


Kara nova membro! 

Jen aldone en sekvaj mesaĝoj la jam aperintaj numeroj. Bonvolu konfirmi la ricevon. 
Agrablan legadon! 

Bert por ENA 




31.08.2018 15:11 


Kara nova membro! 

Dum la UK en Lisbono vi SENPAGE aliĝis al Esperanto-Numismatika Asocio (ENA). Kiel 
iniciatoro kaj ĉefredaktoro de “Esperanta Numismatiko ” mi dankas, gratulas kaj bonvenigas 
vin. 

Vi ricevas nun aldone la lastan numeron (majo-junio-julio 2018) kiel provnumeron kaj ekde 
oktobro 2018 ĉiun trimonatan novan numeron. 

SE VIDEZIRAS, ni povas sendi al vi ankaŭ senpage ĉiujn jam aperintajn numerojn (entute 
18). En tiu kazo bonvolu resendi jesan respondon! 

Amike kaj numismate, 

Mag. Bert Boon 

Iniciatoro de Esperanto-Numismatika Asocio (ENA) 

Finredaktoro de "Esperanta Numismatiko " 

Fakdelegito pri numismatiko 


03 . 09.2018 11:17 


Kara Bert, 

Dankon pro la majo-julia numero de "Esperanta Numismatiko"! Mi atente legos ĝin! Mi ĝoje 
ekkonos la plurajn belajn medalojn kaj monerojn de esperantujo! 

Respondante vian demandon, jes, mi ŝatus ricevi ĉiujn jam aperintajn numerojn. Dankon! 
Amike, 

Daniel Gongalves 


06.09.2018 19:07 

Kara Daniel! 

Miforgesis demandi al vi permeson por publikigi en la venonta numero vianfoton kaj mencii 
kaj honori vin kiel lOOan membron de ENA. Mi komprenus kaj respektus, se vi ne konsentus! 

Amike kaj numismate, 

Bert Boon 

07 . 09.2018 11:01 

Saluton, 

Jes, vi povas publikigi ĝin. Mi fieras esti la lOOa membro! 

Amike, 

D. 

jtjtjtjtjtjtjtjtitjt 

03.09.2018 16:41 


Kara samideanoj! 

Ni kune interparolis ĉe via informa stando en la akceptejo de la lisbona UK, i.a. pri la enhavo 
de ĉi proponletero aldonita. Mi esperas, ke mia instigo estos fruktedona kaj naskos novan 
perlon por krono de esperanta numismatiko! 

Mag. Bert Boon 

Iniciatoro de Esperanto-Numismatika Asocio (ENA) 

Finredaktoro de "Esperanta Numismatiko " 

Fakdelegito pri numismatiko 


04 . 09.2018 01:30 


Kara Bert, 

Dankon pro via afabla mesaĝo! Certe, fari medalon estos en nia konsidero. Ni iomete parolis 
kun vi dum la UK — mi scivolas, ĉu estos malfacile por vi sendi al ni iom pli da informoj — 
kiuj estas la materialoj rekomendataj, la grandoj, ktp. Esence, ni ŝatus ricevi liston de 
rekomendoj aŭ aferoj por konsideri en tiu projekto (do, ĉion, kion vi pensas estus utile por ke 
ni sciu / pripensu). Estus bele ankaŭ havi la ideon pri la vendoprezoj de medaloj kaj eventuale 
la referenco pri kio estus la prezrango (depende de kvalito, materialo, ktp.) por fari malnetan 
buĝeton (kompreneble, ni informiĝos ankaŭ de nia flanko). Estus ankaŭ bone scii pri la 
sukcesaj dezajnoj. Kiu estas la kutimo por dezajno? Do, ekzemple, logotipo funkcius kiel 
dezajno sur unu flanko? Iuj ajn aldonaj informoj estos aprezataj. Dankegon! 

Amike, 

Ĵenja Amis 


22.09.2018 11:22 


Kara samideaninoj, 

Jen aldone al mia vidpunkto inda strategio por farigi memormedalon okaze de la 105-a UK 
en Montrealo. 

Amike kaj numismate, 

Mag. Bert Boon 

Iniciatoro de Esperanto-Numismatika Asocio (ENA) 

Finredaktoro de "Esperanta Numismatiko" 

Fakdelegito pri numismatiko 


☆☆☆☆☆☆☆☆☆☆ 


2018/4 


Esperanta Numismatiko 


28 



03.09.201813:48 


Kara samidean(in)o! 

En Lisbono mi havis la plezuron interparoli ĉe la informostando kun kunlaborontoj de la UK 
en Lahti pri la enhavo de mia propono. Bonvolu legi ĝin kaj sendi al mi reagon. Mi anticipe 
dankas vin! 

Mag. Bert Boon 

Iniciatoro de Esperanto-Numismatika Asocio (ENA) 

Finredaktoro de "Esperanta Numismatiko " 

Fakdelegito pri numismatiko 


04 . 09.2018 17:40 

Ni estas interesitaj pri medalo por UK en Lahti. Mankas al ni informoj pri la detaloj: kiu 
povus/pretus desegni medalon, kiu produkti? Kiom da medaloj necesus produkti kaj je kiu 
prezo haveblus ili? Mi (ni) estas tre dankemaj pri viaj praktikaj konsiloj. Baze de ili ni povos 
decidiĝi pri mendo. 

Kun amikaj salutoj, 

Paula Niinikorpi 

EAF-estrarano kaj LKK-ano por Lahti 


22.09.2018 11:11 

Jen aldone al mia vidpunkto inda strategio porfarigi memormedalon okaze de la 104-a UK 
en Lahtio. 

Amike kaj numismate, 

Mag. Bert Boon 

Iniciatoro de Esperanto-Numismatika Asocio (ENA) 

Finredaktoro de "Esperanta Numismatiko" 

Fakdelegito pri numismatiko 


28.09.2018 16.17 


Kara samideanino, 

Ĉu vi bonorde ricevis mian proponon pri strategio porfarigi medalon? Bonvolu konfirmi! 
Amike kaj numismate, 

Mag. Bert Boon 

28.09.2018 15:30 


Kara, 

Jes, bonorde alvenis viaj konsiloj. Pardonu, ke mi ne tuj reagis. Ni momente pripensas la 
eblecojn realigi la medalon. 

Amike, 

Paula Niinikorpi 


06.09.2018 17:02 


Kara Bert! 

Mi ĵus legis en iu 2017-numero de la ĉina revuo esperanta "Tra la Mondo" pri via asocio 
numismata. Mi ege ŝatus aliĝi al ĝi. 

Mi estas tute blinda kaj mi estas 70-jara. Mi blindiĝis tute, kiam mi estis 11-jara. Tamen mi 
jam naskiĝis kun problemoj en miaj okuloj. Feliĉe mi havis bonajn edukajn kaj laborŝancojn. 
En mia profesia vivo mi estis tre aktiva en la internacia organizo por antaŭenigi la socian 
inkluzivecon de blinduloj ĉie en la mondo. De 1986 ĝis 2000 mi deĵoris kiel ĝeneralsekretario 
de la Tutmonda Unuiĝo de Blinduloj. Mi scipovas plurajn lingvojn kaj mi vizitis 99 landojn. 

Kvankam mi tute ne vidas, ĉar mi multe vojaĝis, mi decidis kolekti monerojn. Mi havas nun 
monerojn el pli da 100 landoj. Ĉiuj moneroj estas purigitaj kaj bone ordigitaj. 

Mi ege ŝatus aldoni al mia kolekto esperantrilatajn monerojn. Mi ne sciis, ke ekzistas tiaj aĵoj. 

Tutkore, 

Pedro 


07.09.2018 11:09 


Kara Pedro! 

Kun ĝojo kaj en la nomo de ENA mi bonvenigas vin kiel 106an individuan membron. Mi 
dankas vin pro via sufiĉe malkonciza memprezento, kiu montras al mi aktivan kaj kuraĝan 
samaĝulon (mi naskiĝis la 30an de majo 1948). Se vi eventuale volus informojn pri mi, 
bonvolu serĉi en Google sub “Flandraj esperantistoj ”. 

Via rimarko, ke vi ne sciis ke ekzistas esperantaj numismatikaĵoj (vi ne estas sola!), estis unu 
el la kialoj kiu instigis minfondi la novan fakgrupon. 

Mi aldone - kiel provnumeron - sendas al vi la lastan numeron. Fine de oktobro aperos la 
nova, samtempe lasta numero de la 5a jarkolekto. 

Mi estas sincere scivolema kiel vi sukcesas legi tekstojn kaj imagi ilustraĵojn. 

Laŭpete mi povas sendi al vi la 18 jam aperintajn numerojn (entute 47 285 kB), sed vi do 
bezonas sufiĉe fortan komputilon. 

Amike kaj numismate, 

Bert 


07.09.2018 11:40 


Kara Bert! 

Mi ege dankas vin pro via rapida respondo. Mi konscias, ke mi skribis numismata, anstataŭ 
"numimastika". 

Mi fakte naskiĝis la 12-an de februaron 1948. 

Mi povas plenumi sendepende multajn taskojn en la komputilo, sed mi devas fronti taskojn, 
iuj estas por mi tute nealireblaj, ekzemple grafikaĵoj, fotaĵoj, ilustraĵoj. Mi ankaŭ regule 
profitas la kunlaboron de amikoj, kiuj vidas bone. 

Mi klopodos legi la lastan numeron de via asocio, sed principe mi ne aspiras al la legado de 
ĉiuj viaj publikaĵoj. Mi ne estas tre sperta numismatikulo, kvankam mi havas sufiĉe bonan 
kolekton de moneroj. 

Mi sentas min konvinkita esperantisto kaj mi do ege ŝatus aĉeti kelkajn esperantrilatajn 
monerojn. Ĉu estas rimedo por koni kion mi povus trovi sen la legado de ĉiuj numeroj de via 
revuo? 

Amike, 

Pedro 


07.09.2018 14:15 


Kara Pedro! 

Mi komprenas, ke vi ne povas aspiri legi ĉiun artikolon en la revuo, sed el via respondo mi ne 
povas konkludi ĉu mi jes aŭ ne sendu al vi la aperintajn numerojn... 

Se vi volas akiri esperantajn numismatikaĵojn, mi povas rekomendi kontakti Walter Klag el 
Vieno, kiu antaŭ nelonge eldonigis belegan, esperantan arĝentan moneron-medalon. Jen lia 
retadreso: esperqnto@chellpMt . Sukceson! 

Kiam aperos novaĵoj, mi informos vin! 

Amike kaj numismate, 

Bert 


07.09.2018 16:09 

Kara Bert! 


Mi skribos al Walter Klag, ĉar mi ege ŝatus tiun arĝentan esperantrilatan moneron. 

Momente ne sendu al mi la antaŭajn numerojn de via revuo. Mi havas tre multe da materialo 
por legi. Antaŭ kelkaj jaroj, ni blinduloj havis vere limigitajn eblecojn por legi aŭ brajle aŭ en 
voĉregistritaj libroj. Feliĉe nun kun novaj teknologioj oni sukcesas legi preskaŭ ĉion. 

Amike, 

Pedro 




26.09.2018 8:35 

Kara Bert! 

En Monato 8-9/2018, paĝoj 21-22, aperis artikolo pri Rene de Saussure kaj la 100 Steloj. 
Elkoran saluton! 

Walter 

ANONCOJ 

& 

EVENTOJ 


Raporto pri la 103-a UK en Lisbono (28.07 - 04.08. 2018) 


Kiel kutime, la programo de la Universala Kongreso estis riĉa kaj abunda. Oni komence do 
devas serĉi la vojojn en la ĝangalo, sekve elekti sian propran itineron. 





Sabaton, la 28an de julio, la ununura grava programero estis la tradicia Movada Foiro. En tro 

eta salono, multe pli ol 100 fakgrupoj kiel rafanetoj 
en fasko (eta tableto por 3 ĝis 4 grupoj!) povis 
tamen prezenti sian . -*»- — - 

agadon en 

Esperantujo. Ŝultre ĉe 
ŝultro la prezidanto de 
ELK-Arek (Elda 

Doerfler) kaj la 
iniciatoro de ENA 
dum pli ol unu horo informis, babilis kaj ... ŝvitis! Tamen, la du 
ĝemelaj fakgrupoj havis pli ol unu sagon en la sagujo: por la dua 
de aŭgusto estis anoncita per afiŝo de Elda komuna kunveno de 
filatelistoj kaj numismatoj. Por proksimume dudek 

interesiĝantoj Elda kaj Bert sekve 

prelegis pri diversaj aspektoj de la du fakgrupoj. Post la kunveno 
spontane vizitantoj kaj prelegintoj interbabilis, kaj foje nova 
membro aliĝis al iu el la du asocioj. 

Posta babilado 


Parto de la publiko dum la prelegoj 

Tamen kongresejo bonŝance ne nur estas laciga laborejo, sed ankaŭ amuzejo. 
Kelkaj aktivecoj situis ekster la kongresejo, ĉar okazis diversaj ekskursoj en kaj 
ekster Lisbono. Tre speciala 
evento estis la mirinda 
koncerto sur fama lisbona 
placo de nia belga samideano 
kaj elstara kariljonisto Jo 
Haazen. Li ludis dum 
preskaŭ unu horo per 
kariljono muntita sur 
speciala kamiono. Ne nur la 
esperantistoj, sed ankaŭ multaj lisbonanoj 
admiris la virtuozecon de nia Jo Haazen. 


Jo Haazen koncertas 


Preskaŭ ĉiun tagon ni povis dorloti niajn orelojn en iu el la diversaj salonoj de la rektorejo de 
la Fakultato pri Juro aŭ en la salonego “Koloseo” en la centro de Lisbono. Aperis ne nur 
diversaj artistoj dum la Arta Vespero, sed okaze de la tradicia Nacia Vespero diversaj 
folkloraj grupoj el Portugalio kantis kaj dancis por ege entuziasma publiko. 

Reaperis ankaŭ la “propraj” esperantujaj unuopaj aŭ grupaj artistoj. 




Kajto 


Georgo & Dominika Handzlik 



11 

't V 



Danci kun jOmO! 


Bert 

Esperantokursoj en Vieno, Aŭstrio 

Ekde januaro 2014 okazas unu aŭ du fojojn en la monato unuhoraj Esperantokursoj por ĉiuj, 
kiuj ankoraŭ ne havas konojn de la Intemacia Lingvo. La loko de la renkoniĝtoj estas la 
kafejo Schopenhauer [ŝopenhaŭer] en la 18a distrikto de Vieno, proksime de multaj 
universitatoj. La varbado por tiuj kursoj okazas per afiŝoj, kiuj pendas en la enirejoj de la 
universitatoj. Tial la partumantoj estas preskaŭ nur junaj homoj inter 15 kaj 35. Multaj 
gestudentoj estas ne aŭstroj, sed ili regas la germanan lingvon. Gis nun okazis 58 kursoj kaj 
venis pli ol 200 gestudentoj. Unufoje en la jaro okazas premia konkurso por tiuj partumantoj. 
La premioj estas Esperanto-moneroj, ekzemple la arĝenta 100-stela monero (2018) kaj aliaj. 
Por daŭrigi la lemadon, okazas dufoje en la monato regulaj renkontiĝoj en picejo en la 15a 
distrikto de Vieno. 

Mag. Walter KLAG 
Ĵurnalisto kaj eldonisto- La Bulteneto 
Fakdelegito de UEA por numismatiko 



Rene de Saussure-Jaro 2018 
https://eo.wikipedia.org/wiki/Rene de Saussure 


Itala Kongreso 2019 en Triesto 



86 a 

ITALA KONGRESO 
DE ESPERANTO 
TRIESTE 



LOGADO 

Antaŭvidita estas tranoktado en pluraj hoteloj el 
diversaj kategorioj, aŭ ankaŭ B&B-hoteloj, situ- 
antaj urbocentre. En la kongresejo mem eblos an- 
taŭmendi tagmanĝon. 

PROGRAMO DE LA KONGRESO 

Plurtagaj seminarioj, gvidataj de kompetentaj fak- 
uloj, estas la ĉefelementoj de la programo karakte- 
rizanta la italajn kongresojn. La kongresa temo 
estos: "Multkulturismo kaj plurlingvismo ho- 
diaŭ", kiu estos pritraktata per prelegoj kaj ene de 
diskutgrupoj. Kompletigos la programon prelegoj 
kunlabore kun kongresanoj el pluraj landoj, kiuj 
estas invititaj jam de nun al propono de interesaj 
temoj. La prelegontoj rajtos aliĝi senpage al la 
kongreso. 

Krome okazos diversnivelaj lingvokursoj kaj pre- 
zentado de la novaj eldonaĵoj aĉeteblaj ĉe la libro- 
servo. 

Kio ankoraŭ? Ekspozicioj pri Esperanto kaj L. L. 
Zamenhof, koncertoj, spektakloj, diversaj itineroj 
tra la urbo kaj ties ĉirkaŭaĵoj, plus ekskursoj en 
Friulo Juli-venetio. 


ORGANIZA KONGRESA KOMITATO 

Konsistas el: 

Michela Lipari 
Edvige Tantin Ackermann 
Elda Doerfler 
Riccardo Lamperti, 

kun la helpo de multaj aliaj kunlaborantoj. 


kongreso @ esperanto.it 

Varbilo por ENA! 


Karaj membroj! 

Bonvolu fojfoje dissendi la suban tekston al plejeble multaj gesamideanoj, kies 
retadreson vi konas. Nur tiel la nombro de ENA-anoj povos daŭre kreski. Via subteno 
estas bezonata! Ni anticipe dankegas vin! 

Bert 


Kara samidean(in)o, 


Pro la ĝis tiam kompleta manko de tia projekto, en 2013 estis fondita la probable ununura 
fakgrupo “Esperanto-Numismatika Asocio” (ENA) kun revuo “Esperanta Numismatiko” en la 
historio de Esperanto. 

La instiga kialo estis la konstato, ke en Esperantujo la propra trezoro je moneroj kaj medaloj 
estas apenaŭ konata, eĉ ne en la vasta rondo de kolektantoj. Kaj tiuj, kiuj scias, ke vere 
ekzistas tiaj belaĵoj, supozas, ke ili estas kvante kaj kvalite tute malgravaj. Tial, unu el la ĉefaj 
celoj de la nova fakgrupo estas montri al la esperantistoj kaj al la cetera mondo, ke esperantaj 
numismatikaĵoj estas kolektindaj kaj nepre pristudendaj artefaktoj. Kroma celo estas plejeble 
baldaŭ kompili kaj eldoni katalogon kaj enciklopedian terminaron. 

La membro-kvanto de ENA kreskis dum malpli ol kvin jaroj ĝis 108 individuaj membroj kaj 
20 esperantaj (kaj eĉ neesperantaj!) organizaĵoj, bibliotekoj, muzeoj kaj universitatoj, dise en 
la mondo. 

Agrable por ĉiuj estas sendube, ke la asocio ne havas estraron, do ankaŭ ne kasiston! 

Tial oni rajtas SENPAGE aliĝi (sufiĉas respondi: “Mi konsentas aliĝi”). Krome la NUR 
PERRETA revuo estas tute SENKOSTA! Kaj tio neniam ŝanĝiĝos! 

Post aliĝo, vi LAŬPETE tuj ricevos perrete ankaŭ ĉiujn jam aperintajn kaj senpete sekve ĉiujn 
aperontajn numerojn. (4 n-rojn jare). 

Nian anoncon vi trovos ankaŭ en la Jarlibro de UEA 2018 sur p. 66-67. Se vi dezirus pliajn 
informojn, ne hezitu kontakti nin tiel: bert.boon@ skynet.be ! 

Vi krome rajtas unue peti provnumeron! 

Kun numismataj kaj samideanaj salutoj, 

Bert Boon 

Iniciatoro de ENA, ĉefredaktoro de “Esperanta Numismatiko” 

